|  |  |  |
| --- | --- | --- |
| **בנק ישראל**  דוברות והסברה כלכלית | C:\Users\U240\AppData\Local\Microsoft\Windows\INetCache\Content.Word\Logo Bank of Israel 2 color.png | ‏כ"ד טבת, תשפ"ג  ‏17 ינואר, 2023 |

הודעה לעיתונות:

**המועדים שבהם חברות פינטק וגופים נוספים יוכלו להתחיל לפעול במערכות התשלומים השונות**

הפיקוח על מערכות התשלומים בבנק ישראל מפרסם להלן את "מועדי ההצטרפות", קרי **המועדים שבהם חברות פינטק וגופים נוספים יוכלו להתחיל לפעול במערכות התשלומים**.

מועדי ההצטרפות למערכות השונות פורסמו על ידי מפעילי המערכות: זה"ב, מס"ב ושב"א, בהתאם להנחיית בנק ישראל שפורסמה בהודעה לעיתונות ב-11/12/2022. [https://www.boi.org.il](https://www.boi.org.il/publications/1607/%D7%91%D7%A0%D7%A7-%D7%99%D7%A9%D7%A8%D7%90%D7%9C-%D7%9E%D7%99%D7%99%D7%A2%D7%9C-%D7%90%D7%AA-%D7%94%D7%97%D7%99%D7%91%D7%95%D7%A8-%D7%A9%D7%9C-%D7%97%D7%91%D7%A8%D7%95%D7%AA-%D7%A4%D7%99%D7%A0%D7%98%D7%A7-%D7%95%D7%92%D7%95%D7%A4%D7%99%D7%9D-%D7%A0%D7%95%D7%A1%D7%A4%D7%99%D7%9D-%D7%9C%D7%9E%D7%A2%D7%A8%D7%9B%D7%95%D7%AA-%D7%94%D7%AA%D7%A9%D7%9C%D7%95%D7%9E%D7%99%D7%9D/).

הנחיה זו מצטרפת לשורת הצעדים שבנק ישראל מקדם לטובת ייעול החיבור של חברות פינטק, ביגטק, אגודות אשראי וחיסכון[[1]](#footnote-1) וגופי בנקאות רלוונטיים נוספים למערכות התשלומים. הגישה למערכות התשלומים תאפשר למצטרפים החדשים להציע לציבור שירותי תשלום ושירותים פיננסיים נוספים.

להלן ריכוז "מועדי ההצטרפות" לשנתיים הקרובות, כפי שפורסמו ע"י מפעילי מערכות התשלומים:

* במערכת זה"ב- זיכויים והעברות בזמן אמת, המופעלת על ידי בנק ישראל, המועדים הם: אפריל ונובמבר 2023; יוני ונובמבר 2024.

להלן קישור לאתר בנק ישראל עם הפרסום - [https://www.boi.org.il](https://www.boi.org.il/roles/paymentsystems/zahav/)

* במערכות (א) זיכויים, חיובים והעברות תשלומים ו-(ב) תשלומים מידיים (Faster Payments), המופעלות על ידי מס"ב, המועדים הם: אפריל ונובמבר 2023; אפריל ונובמבר 2024.

להלן קישור לאתר של מס"ב עם הפרסום - [https://www.masav.co.il](https://www.masav.co.il/joinmsv)

* במערכות (א) כרטיסי חיוב (אשראית) ו-(ב) מכשירי בנק אוטומטיים (ATM), המופעלות על ידי שב"א, המועדים הם: ינואר ויולי 2023; ינואר ויולי 2024.

להלן קישור לאתר של שב"א עם הפרסום - <https://www.shva.co.il>

**מנהל מחלקת מערכות תשלומים וסליקה, מר עודד סלומי**: "בעקבות הנחיה של בנק ישראל, שחקנים חדשים יכולים לתאם מראש מועד הצטרפות למערכות התשלומים, מבין המועדים האפשריים שנקבעו על ידי מפעילי המערכות. אנחנו מזמינים שחקנים חדשים שמעוניינים לפעול במערכות התשלומים, לפנות לפיקוח על מערכות התשלומים בבנק ישראל לצורך קבלת ייעוץ בנושא אפשרויות הפעילות במערכות התשלומים[[2]](#footnote-2)".

1. הכוונה ל"אגודות פיקדון ואשראי", שמוכרות לציבור הרחב בשם "אגודות אשראי וחיסכון". [↑](#footnote-ref-1)
2. הפנייה יכולה להיעשות, בין היתר, באמצעות דואר אלקטרוני - [payments-oversight@boi.org.il](mailto:-payments-oversight@boi.org.il). [↑](#footnote-ref-2)